Sundhedsjobs.dk - Lægesekretær til Distriktspsykiatrien i Køge, ved Psykiatrien Øst.
Jobbet "Lægesekretær til Distriktspsykiatrien i Køge, ved Psykiatrien Øst." er udløbet
Lægesekretær til Distriktspsykiatrien i Køge 37 timer om ugen
Distriktspsykiatrien i Køge, som er en del af Distriktspsykiatrien Greve-Køge i Psykiatrien Øst, søger 01.02.18 en lægesekretær på fuld tid.
Distriktspsykiatrien ligger centralt placeret i Køge, ca. 10 min. gang fra stationen og også let tilgængelig med bil. Her udredes og behandles fortrinsvis borgere som lider af psykoser, svære affektive lidelser, ADHD eller svære personlighedsforstyrrelser, hvor der er brug for en tværfaglig behandlingsindsats.
I Distriktspsykiatriens sekretariat er i alt ansat 3,5 fuldtidssekretærer. Den øvrige gruppe består af læger, sygeplejersker, sosu-assistenter, ergoterapeut, fysioterapeut og psykologer – i alt 23 personaler. Sekretariatet har et tæt samarbejde med hele behandlergruppen.
Lægesekretæropgaven består udover en controller-funktion ift. behandlergruppens arbejde i Sundhedsplatformen af en omfattende opgave med bl.a. booking, skrivning af attester og erklæringer, komplekse registreringsopgaver, håndtering af interne og eksterne henvisninger, luge-betjening af patienter, telefonbetjening, varebestilling m.v.
Helst har et solidt kendskab til Sundhedsplatformen eller er villig til at lære det.
Ønsker du yderligere oplysninger om stillingen og måske et uforpligtende besøg i vores afsnit, er du velkommen til at kontakte afdelingssygeplejerske Jens Lysgaard Jørgensen, 58 53 77 50, jnjr@regionsjaelland.dk